APROBACIÓN DO PREZO PÚBLICO DE XANTAR DE MAIORES
ADMINISTRACIÓN LOCAL — Municipal — Meis (Outros documentos, notificacións e informacións públicas, 11/10/2018)

O Pleno do Concello, en se sión extraordinaria realizada o día 4 de outubro de 2018, adoptou, entre outros o seguintes acordos: Aprobación do acordo regulador do prezo público do servizo de “ Xantar de maiores” ( 11ª edición) co seguinte detalle: De acordo co disposto no artigo 41 do Real Decreto Lexislativo 2/20004, de 5 de marzo, polo que se aproba o texto refundido da lei reguladora das facendas locais, este Concello establece o prezo público pola prestación do servizo de Xantar de maiores. Constitúe o feito impoñible do prezo público a participación no servizo de Xantar de Maiores no Concello de Meis. Son suxeitos obrigados ao pago as persoas físicas que se beneficien do servizo do Xantar de maiores A tarifa a satisfacer polo participante será de 10 euros ( Ive incluído). A obriga de pagar o prezo público será xunto coa presentación da solicitude de participación, e en todo caso antes da realización da actividade. O ingreso poderá efectuarse en calquera das entidades bancarias nas que o Concello ten contas abertas pero non se prestará o servizo ou actividade solicitados se polo interesado non se presenta o xustificante de efectuar o ingreso. A renuncia á participación non dará dereito á devolución do prezo abonado excepto nos casos de forza maior debidamente acreditados; entendendo como forza maior o caso fortuíto inimputable, que proveña dunha causa enteiramente allea á vontade das partes, imprevisible, isto é, que non se teña podido prever dentro dos cálculos ordinarios e correntes, e irresistible, é dicir, que non se teña podido evitar. Os interesados/as na realización do servizo deberán de encher unha folla de inscrición en modelo normalizado facilitado a tal efecto polo persoal do concello quen levará a cabo a realización da listaxe de admitidos e o ingreso das cantidades correspondentes. A apertura de prazo será o 5 de outubro e data de finalización 19 de outubro ás 14:00 horas (non se admitirán solicitudes antes ou despois deste prazo). Antes da realización da actividade, o concello expoñerá a listaxe de admitidos unha vez comprobado os xustificantes de ingreso na conta municipal do importe íntegro recadado. En caso de non poder asistir, este feito deberá ser comunicado cun mínimo de 5 días naturais previos á realización da actividade, non dando dereito á devolución do importe satisfeito salvo causa de forza maior. Estipúlanse os seguintes requisitos de participación: Non se admitirán inscricións colectivas. É dicir as solicitudes de participación deberán de ser individuais e persoais, nunca presentadas por Asociacións, Comunidades,. O Concello de Meis resérvase o dereito de decreta-la suspensión da actividade no caso de que a mesma non conte cun mínimo de 90 participantes ou por calquera outra causa debidamente xustificada, procedéndose no seu caso á devolución dos importes satisfeitos. A participación nestas actividades supón a aceptación de todas e cada unha das cláusulas recollidas nestas normas. A presente Ordenanza entrará en vigor unha vez publicada integramente no Boletín oficial da Provincia, permanecendo vixente ata a súa modificación ou derrogación expresa. O que fago público de conformidade cos artigos 42 e 45 da Lei 39/2015, de 1 de outubro, de procedemento administrativo común das administracións públicas. Documento asinado electronicamente á marxe.